लाहौर की एनए-131 सीट पर इमरान का मुकाबला पाकिस्‍तान मुस्लिम लीग-नवाज के नेता और पाक के पूर्व रेल मंत्री ख्‍वाजा साद रफीक से था। रफीक ने इमरान को कड़ी टक्‍कर भी दी थी। एनए-131 सीट पर इमरान की जीत की सूचना का टाल दिया गया है क्‍योंकि लाहौर हाई कोर्ट में रफीक ने याचिका दायर की थी। इस याचिका में उन्‍होंने इस सीट पर वोटों की दोबारा गिनती की मांग की थी। बानू की एनए-35, मियांवाली की एनए-95 और कराची ईस्‍ट की एनए-243 पर इमरान की जीत का विषय भी आचा‍र संहिता के उल्‍लंघन मामले में चुनाव आयोग के अंतिम निर्णय पर होगा। इससे पहले कुछ मीडिया रिपोर्ट्स में कहा गया था कि चुनाव आयोग ने उन सभी पांचों सीटों के नतीजों पर रोक लगा दी है। हालांकि बाद में इस पर स्‍पष्‍टीकरण दिया गया कि सिर्फ दो सीटों के नतीजों पर रोक लगाई गई है।